18/09/2009 | Administración LocalMunicipal
Boiro
Aprobación inicial modificación ordenanza nº 21 (prezo publico sad 2009)

O Concello-Pleno en sesión celebrada o 10 de setembro de 2009 ven de aprobar a modificación da Ordenanza nº 21 reguladora do prezo público do servizo de axuda a domicilio. Segundo disposto no artigo 49 da Lei 7/85, de 2 de abril, reguladora das bases de réxime local, exponse ao público prazo polo prazo de 30 días, durante os cales os interesados poderán presentar as reclamacións ou suxerencias que serán resoltas pola Corporación. De non presentarse reclamacións ou suxerencias no mentado prazo, considerase aprobada definitivamente sen necesidade de acordo expreso. TEXTO ÍNTEGRO DA ORDENANZA ORDENANZA MUNICIPAL nº 21 REGULADORA DO SERVIZO DE AXUDA A DOMICILIO Os poderes públicos, con independencia das obligacións familiares, promoverán o benestar dos/as cidadáns/ás mediante un sistema de servizos sociais. A Lei 13/2008, de 13 de decembro, de Servizos Sociais de Galicia, regula e estructura o sistema público de servizos sociais no territorio da nosa Comunidade Autónoma, dispoñendo que a titularidade e xestión dos servizos sociais xerais ou comunitarios corresponde ao municipio. Este, na esfera das súas competencias, ten potestade regulamentaria e de autoorganización. Os servizos sociais xerais integranse, entre outros, polo Servizo de Axuda a Domicilio, o cal se articula para prestar atención de carácter diverso cando a situación individual ou familiar sexa de especial necesidade, co obxectivo de que a persoa permaneza no seu núcleo familiar ou de convivencia de orixe. A presente Ordenanza fixa concretos límites ao concepto xurídico indeterminado “situación de especial necesidade” e establece o cauce procedimental a través do cal se producirá a declaración de situación de especial necesidade. Ademáis de tratar sobre o nacemento, desenvolvemento, modificación e extinción do Servizo, a Ordenanza explícita os dereitos e obrigas do/a usuario/a. O Concello de Boiro tradicionalmente viña prestando o SAD, regulado tamén a través da correspondente Ordenanza. O tempo e as novas circunstancias e demáis leis, concretamente a Lei de Independencia, fan necesario unha renovación da anterior. A Ordenanza contempla dáas modalidades no SAD, en función das actividades que en cada caso se presten, sen que iso supoña a escisión do servizo. Dunha parte, o Servizo de Axuda a Domicilio de apoio persoal, inclúe servizos de carácter doméstico relacionados coa alimentación, a roupa, a limpeza e o mantemento da vivenda; e, servizos de carácter persoal, relacionados con actividades relativas a compañía, apoio hixiénico persoal e acompañamento fora do fogar para a realización de xestións Doutra parte, o Servizo de Axuda a Domicilio de apoio a integración familiar ou unidade convivencial, inclúe actividades e atencións psicolóxicas e socioeducativas, dirixidas tanto a unidades que presenten dificultades ou carencias de competencias sociais sen desestructuración, para o seu axeitado desenvolvemento, como a unidades con déficits concretos e incluso en situación de risco. En canto a financiación do SAD, a Lei 13/2008 de Servizos Sociais de Galicia, dispón que os servizos sociais xerais serán sempre gratuitos, pero fai tamén referencia ao copago do/a usuario/a en función das súas rendas. De tal prescrición legal deriva que aquelas persoas interesadas en acceder ao Servizo e que teñan unha situación persoal ou familiar que sexa calificada de especial necesidade, o recibirán con carácter preferente a calquera outra persoa interesada e, lóxicamente, de xeito gratuito. As restantes persoas interesadas no servizo e que non se atopen en situación persoal ou familiar de especial necesidade, deberán sufragar total ou parcialmente o Servizo, en función do seu nivel de ingresos. Mediante a presente Ordenanza regúlase o Servizo de Axuda a Domcilio (SAD) que con carácter de servizo público de competencia municipal prestará o Concello de Boiro axeitándose aos seguintes principios xerais de actuación: a) Responsabilidade pública b) Solidariedade e participación da sociedade civil na planificación e control das actuacións. c) Prevención, planificación e avaliación dos resultados, co fin de conseguir unha xestión eficiente e eficaz. d) Igualdade e universalidade. e) Globalidade e integración. f) Descentralización, desconcentración e coordinación na xestión. O Servizo articúlase no desenvolvemento de tarefas de carácter doméstico, psicolóxico, rehabilitador, social, persoal e educativo, dirixidas á poboación residente no termo municipal de Boiro, que polas súas circunstancias e condicións persoais e familiares conleven a calificación como persoa ou familia en estado ou situación de especial necesidade. En todo caso, as tarefas citadas terán por finalidade procurar a permanencia da persoa no seu núcleo familiar ou de convivencia de orixe. Corresponde ao Concello de Boiro a titularidade e xestión do SAD, no ámbito territorial do seu termo municipal. A xestión poderá ser desenvolta de forma directa ou indirecta, segundo detemine con base a razóns de oportunidade o Concello-Pleno. O Concello axeitará o servizo aos mínimos de calidade. O SAD ten carácter universal e, gratuito, en tanto o/a usuario/a se atope en situación ou estado especial de necesidade. Son potenciais usuarios/as do SAD todas aquelas persoas que residan no termo municipal do Concello de Boiro. O SAD presenta dúas modalidades, en función dos servizos e tarefas que se presten: a) O Servizo de Axuda a Domicilio de apoio persoal: inclúe servizos de carácter doméstico relacionados coa alimentación, a roupa, a limpeza e mantemento do fogar, e servizos de carácter persoal, relacionados con actividades relativas á compaña, apoio hixiénico persoal e acompañamento fóra do fogar para a realización de xestións. b) O Servizo de Axuda a Domicilio de apoio a integración familiar ou unidade convivencial: inclúe actividades e atencións psicolóxicas e socioeducativas, dirixidas tanto a unidades que presentan dificultades ou carencias de competencias sociais sen desestructuración para o seu axeitado desenvolvemento, como a unidades con déficits concretos e incluso en situacións de risco. A efectiva prestación do SAD require solicitude previa, ou ben, aceptación do servizo formalizada por escrito, da persoa beneficiaria ou persoa que exerza as funcións propias da tutela ou garda de feito do/a usuario/a, cando o servizo se preste con carácter persoal. Cando o servizo se preste ao núcleo familiar, a solicitude ou aceptación do servizo realizarase polos proxenitores do núcleo familiar ou persoas que exerzan a tutela do resto dos seus membros. En calquer caso, o/a usuario/a deberá asumir formalmente o compromiso a que alude o artigo 20º. 1.- A calificación de especial necesidade realizarase previa análise e baremación do grao de autonomía persoal do/a usuario/a, tendo en conta os seus ingresos económicos. Os factores a ter en conta para a baremación son os que constan no anexo I. Entenderase que o interesado se atopa en situación ou estado especial de necesidade, cando o resultado da baremación sexa igual ou superior a 30 puntos e os seus ingresos brutos sexan iguais ou inferiores ao indicador público de rendas de efectos múltiples (IPREM). 2.- A calificación de especial necesidade, no caso do servizo de axuda a domicilio de apoio a integración familiar, realizarase tendo en conta, exclusivamente, o diagnóstico social do núcleo familiar ou de convivencia, previos os oportunos informes. Respecto a éstes, é preceptiva a emisión do informe social; no seu caso, poderá ser requerida a emisión do informe por psicólogo/a, médico/a, centro educativo, servizo psicopedágoxico escolar, etc. A consideración de situación ou estado de especial necesidade realizarase, en todo caso, por acordo da Xunta de Goberno Local, previo dictame da Comisión Informativa de Servizos Sociais, sempre coa consideración dos correspondentes informes. O/a usuario/a deberá ingresar o importe correspondente durante os cinco primerios días naturais de cada mes nas distintas contas abertas para o efecto polo Concello en entidades financeiras con sucursal no termo municipal.8.1. Condicións de pagamento A) A falla de pago dará lugar á suspensión do servizo, con independencia de esixirlle a cantidade adeudada mediante vía de apremio. Suspendida a prestación do servizo por impago, cando éste non se verifique no prazo de dez días, o/a usuario/a causará baixa no servizo. B) Se estes pagamentos non se puidesen facer efectivos por calquer motivo - inexistencia de fondos ou outros- o beneficiario/a do servizo será apercibido de inmediato, responsabilizándose dos gastos que isto ocasione. Se é reincidente, e tras estimar o caso, causará baixa no servicio - S. A. F - sen dereito á reserva da súa plaza. C) Se existe un motivo suficientemente xustificado, e tras unha comprobación previa, poderá eximirse ao beneficiario do pagamento mediante domiciliación, ocupándose o dito do pagamento directo na entidade bancaria nun prazo convenientemente fixado. D) Se a algún dos beneficiarios non se lle prestase o servizo por causas non imputables a él mesmo, ausencia da traballadora familiar ou outros inconvintes derivados da organización interna do servizo, terá dereito a un desconto proporcional ó tempo que estivo sen atender á hora de abona-la cota mensual. A efectos de cálculo do importe mensual, todos os meses consideraranse formados por trinta días. Non se liquidarán fraccións inferiores ás comprendidas entres os días un e quince e dezáseis e trinta de cada mes. Para os efectos previstos para a aplicación das tarifas do artigo seguinte, establécese o prezo da hora por prestación do servicio en 12,00 €, revisable anualmente e de forma automática segundo o índice de prezos ao consumo que fixe o Goberno. A contía do prezo público regulado nesta ordenanza será a fixada nas tarifas comprendidas nos apartados seguintes e referidas a unha hora de prestación do servizo. A efectos de cómputo de ingresos, teranse en conta os ingresos brutos do usuarios/a: salarios, rendas, propiedades, intereses bancarios, pensións e incluso axudas de institucións públicas ou privadas. Deberán xustificarse documentalmente os ingresos, preferentemente mediante certificacións expedidas por organismos públicos. Cando non exista a posibilidade de aportar proba documental algunha, xustificaranse os ingresos mediante declaración responsable do propio interesado outorgada ante o traballador/a social do Equipo Base correspondente. COTA TRIBUTARIA: O prezo público esixirase con arreglo a unha Tarifa ou Cota. A cota mensual calcularase con arreglo á seguinte táboa de Ingresos Económicos do/a usuario/a, partindo do importe anual do indicador público de rendas de efectos múltiples (IPREM): O prezo da hora fixase en 12,00 euros. IPREM 2009: 527,24 EUROS Poderán establecerse excepcións nos criterios anteriores cando a problemática principal atendida sexa a desestructuración familiar e existan menores en situación de risco ou desamparo. En todo caso, deberá deixarse constacia no correspondente expediente. Toda persoa interesada na prestación do Servizo, presentará solicitude axustada ao modelo normalizado que consta no anexo III, acompañando a seguinte documentación: a) Fotocopia do DNI b) Fotocopia da cartilla da seguridade social do/a interesado/a c) Certificado de convivencia e declaración xurada sobre a composición da unidade familiar en caso de situación especial. d) Xustificante de ingresos económicos do/a solicitante ( sempre e cando sexa éste/a o/a usuario/a). e) Certificados ou informes médicos e/ou psicolóxicos (segundo modelo normalizado) emitidos nun prazo inferior a un mes da data de presentación da solicitude. f) Se o/a interesado/a non dispón dos documentos que se acaban de citar, outorgará as correspondentes autorizacións para que no seu nome o Concello obteña certificacións emitidas por organismos públicos tales coma Admón. de Facenda, Tesourería Xeral da Seguridade Social, Instituto Nacional da Seguridade Social, etc. Para facilitar e axiliza-la elaboración dos pertinentes informes, o/a interesado/a poderá autorizar o/a coordinador/a do servizo o acceso ós seus datos persoais que obren nos ficheiros informáticos do Concello creados a efectos de xestión de tributos e servizos municipais, así coma os rexistros de Padrón de Habitantes. As solicitudes dirixiranse ao departamento municipal de Servizos Sociais, acompañadas da documentación antes sinalada. As solicitudes deducidas polos/as interesados/as, serán contestadas sempre, pero se non recibiron contestación, entenderase desestimada a súa solicitude en virtude de silencio administrativo negativo. Acordado o inicio do procedemento, o/a traballador/a social correspondente do Equipo Base, visitará o domicilio do/a interesado/a ao fin de comprobar e informar sobre as circunstancias persoais e convivenciais alegadas polo/a interesado/a, as condicións de vivenda, situación do núcleo familiar e calquera outro extremo que considere de interese e relevante para a resolución do procedemento. Caso de que o/a traballador/a social vira impedido o acceso ao domicilio, reiterará nova visita. Se en ambas ocasións non fora posible acceder ao dito docimilio, informará expresando a data e hora dos intentos de visita realizados con resultado negativo. En virtude de tal informe dictarase resolución mediante a que se ofrecerá o/a interesado/a a posibilidade de fixar, no prazo de dez días e de mutuo acordo co/a traballador/a social, data e hora para a práctica da visita domiciliaria. Caso de non atender dito ofrecemento no prazo sinalado, terase por desistido o/a interesado/a. En calquer momento durante a instrucción do procedemento poderán solicitarse, fundamentándoo, outros informes que se estimen precisos para resolver, así coma a aportación polo/a interesado/a de calquera outro documento. A correspondente resolución que se acorde será notificada ó/á interesado/a cando a evacuación de ditos informes requira a súa colaboración. Evacuados os pertinentes informes e incorporados ao expediente os documentos requeridos, o Equipo Base, formado por o/a técnico/a coordinador/a do servizo e o persoal do Departamento, reunirase co obxecto de: · Elaborar, se procede, proposta de adopción de medidas que se estimen oportunas para asegura-la eficacia da resolución. Dita proposta elevarase á Xunta de Goberno Local, a cal resolverá. · Dispor a ampliación de información sobre calquer extremo que afecte ó/á interesado/a, con carácter previo á baremación da súa situación ou condición persoal ou familiar. · Elaborar o diagnóstico social no caso do servizo de axuda a domicilio de intervención familiar. · Concretar o contido do servizo que, no seu caso, disfrutará o/a interesado/a, así coma o período de disfrute do dito. O acordo resolutorio pola Xunta de Goberno Local, se denega a pretensión do/a interesado/a, pon fin a vía administrativa; caso de ser favorable, suporá a efectiva prestación do Servizo, provisionalmente por un prazo de tres meses. Durante o dito período constatarase a realidade e intensidade das necesidades e causas apreciadas no seu momento e valoradas. Transcurrido o prazo de tres meses sen notificación de resolución definitiva sobre o servizo, o dito considerarase outorgado definitivamente, ata o intre no que se produza a extinción. Terán prioridade na prestación do servizo tódolos expedientes valorados favorablemente e con resolución manifesta con cargo á Lei de Independencia. Transcurridos os tres primeiros meses de prestación do servizo, en calquera momento que se constatare que as circunstancias nun principio valoradas non se axustan a realidade persoal, social e/ou económica do/a usuario/a, non atopándose realmente en situación ou estado de especial necesidade, de oficio iniciarase expediente orientado á extinción do Servizo. De igual xeito, se as circunstancias persoais e familiares do/a usuario/a evolucionaran favorablemente, poderá reducirse o grao de intensidade e prestacións do servizo, previo acordo da Xunta de Goberno Local. Cando se aprecie a existencia de familiares obrigados a prestar alimentos, segundo o artigo 143 do Código Civil, os cales pese a atoparse en disposición de cumprir co citado precepto legal manteñan en situación de abandono ó/á beneficiario/a do servizo, darase conta ao Ministerio Fiscal, aos efectos previstos polo terceiro párrafo do artigo 148 do Código Civil, o cal sinal que o Xuiz, a petición do alimentista ou do Ministerio Fiscal, ordeará con urxencia as medidas cautelares oportunas para asegurar os anticipos que faga unha Entidade Pública ou outra persoa e proveer as futuras necesidades. As tarefas que a través do SAD poida obter o/a beneficiario/a prestaranse durante os dias e horas que en cada caso resulte establecido pola correspondente resolución. No seu desenvolvemento a de colaborar activamente o/a beneficiario/a, a súa unidade familiar e, no seu caso, familiares obrigados a prestar alimentos, en tan alto grao como resulte imprescindible e lle resulte posible. As tarefas poden concretarse en accións de un ou varios grupos, tal como de seguido se sinalan: a) Tarefas de carácter doméstico: - Limpeza do fogar: poderase concretar segundo a necesidade do/a usuario/a, no barrido e fregado de pisos, lavado de vaixela, bancada, limpeza de sanitarios. - Lavado e pranchado de roupa b) Tarefas de carácter psicolóxico - Atención técnio profesional en situación de conflictos - Promoción de hábitos convivenciais c) Tarefas de carácter rehabilitador - Suministro e seguimento de tratamento farmacolóxico prescrito - Masaxes - Exercizos sinxelos d) Tarefas de carácter social - Compras - Acompañamento para a realización de xestións imprescidibles - Compaña e) Tarefas de carácter persoal - Aseo persoal diario - Movilización do/a enfermo/a encamado/a f) Tarefas de carácter educativo - Organización e economía familiar - Educación para a saúde. Previamente ao inicio da prestación do sevizo, o/a beneficiario/a suscribirá o compromiso que consta no Anexo IV. Son dereitos dos/as beneficiarios/as: a) Que se efectúen as tarefas durante os días e horas establecidos na resolución. b) Que o persoal que realiza as tarefas vaia debidamente identificado. c) Que o persoal que realiza as tarefas o trate en todo momento co debido respeto e consideración. d) Que toda a información sobre calquera das súas circunstancias persoais e familiares obrantes no expediente, así coma a información a que directamente accede o persoal que realiza as tarefas non se difunda, sexa tratada confidencialmente, con absoluta reserva, sen posibilidade de ser cedida a terceiros. e) Que exista en todo momento traballador/a social municipal de enlace coa Corporación, o cal será o responsable do seguimento do servizo que se presta ao usuario/a. Son obrigas a cargo do beneficiario/a e persoas que con eles conviven, así coma no seu caso, dos seus familiares: · Facilitar o acceso ao domicilio do persoal que desenvolve as tarefas prescritas. · Facilitar ao persoal que desenvolve o servizo o material imprescindible para o desenvolvemento das tarefas (productos de limpeza, medicamentos, alimentos, etc.). · Realizar por sí mesmos aquelas tarefas que consten no compromiso subscrito. · Poñer en coñecemento do/a traballador/a social municipal calquer incidencia que se produza no desenvolvemento do servizo. · Poñer en coñecemento do/a traballador/a social, coa suficiente antelación, a ausencia do domicilio e, no prazo máximo de cinco días naturais, calquera variación das súas circunstancias persoais ou familiares que puidera dar lugar á modificación, suspensión ou extinción do servizo. · Tratar co debido respeto e consideración ao persoal que presta o servizo. · Manifestar documentalmente, ante o Concello, a aceptación das actuacións que se determinen tendentes a posibilitar a prestación do servizo, así coma a súa disposición favorable á recepción das accións nas que se concrete. As tarefas, horario, duración, etc. do Servizo poden ser en calquera momento ampliadas e/ou reducidas, ben a instancia de parte, ben de oficio, previo acordo municipal do órgano competente na materia. A prestación do servizo suspenderase nos seguintes casos: · Ausencia do beneficiario/a do seu domicilio, comunicada previamente. Neste suposto a suspensión manterase ata comunicación polo/a beneficiario/a do seu regreso ao domicilio, ou como máximo durante seis meses sen dita comunicación. · Por incumprimento das obrigas a cargo do/a beneficiario/a, previo informe do/a Traballador/a Social responsable do seguimento, con audiencia previa do/a interesado/a. · Naqueles outros casos en que, a xuízo do equipo de Servizos Sociais de Atención Primaria, se considere necesaria unha suspensión temporal do Servizo. O/a beneficiario/a causará baixa no Servizo, en calquera dos seguintes supostos: · Ausencia do/a beneficiario/a do seu domicilio por período superior a dous meses, agás causa de forza maior (ex. hospitalización). · Falecemento · Cambio substancial favorable das causas que motivaron a declaración de estado de necesidade. · Cambio da situación persoal, social ou económica. · Traslado de domicilio ou baixa no padrón municipal de habitantes. · Recuperación da autonomía persoal ou familiar. · A petición do interesado. · Por reorganización do servizo en función das dispoñibilidades económicas do exercizo. · O Concello deixe de prestar o servizo por falla de orzamento ou por ser asumido por outra Administración. · Incumprimento grave das obrigas a cargo do/a beneficiario/a nos seguintes supostos: a) Non permitir o acceso ao domicilio do persoal que presta o servizo, dúas veces consecutivas ou tres alternas no prazo de tres meses computados dende a primeira ocasión que tal suceso acaece. b) Non facilitar ao persoal que presta o servizo o material imprescindible, inatendendo tres requerimentos sucesivos. c) Incumprimento reiterado das tarefas encomendadas ao seu cargo que constan no compromiso, habendo sido requerido para a súa efectiva realización en tres ocasións consecutivas. d) Proferir malos tratos de palabra ou obra ó persoal que presta o servizo, así coma mostrar un trato vexatorio reiterado a ese mesmo persoal. e) Vivenda en malas condicións. En calquer caso, salvo prórroga, a prestación do servizo cesará o 30 de decembro do ano do seu inicio. Caso de que o/a beneficiario/a ou convivintes viñeran a mellor fortuna durante o desenvolvemento do Servizo, liquidarase o importe correspondente ao coste do Servizo prestado durante o período que medie entre o acaecemento de tal circunstancia e a data de cese do Servizo. Se durante a prestación do Servizo e incluso no período de seis meses trala súa extinción, se constatare que a dispoñibilidade de medios económicos do/a beneficiario/a, sempre ou dende dita data, foran superiores aos nun principio acreditados, de xeito que a declaración de estado de necesidade se producira indebidamente, liquidarase e esixirase o pago do total do coste do Servizo prestado, en función do coste hora do persoal auxiliar de axuda no fogar. Unha vez retido o total do crédito anual consignado na correspondente partida orzamentaria, os expedientes tramitaranse e resolveranse a reserva de que se produzan baixas e correspondente liberación de crédito, permañecendo mentras tanto suspendida a eficacia da resolución. Tanto os expedientes que teñan suspendida a eficacia da resolución coma o resto de expedientes que estén recibindo o servizo serán notificados para actualizar a situación durante os primeiros meses da anualidade seguinte. Terán prioridade no acceso ao servizo por libre concurrencia os/as interesados/as con maior puntuación por baremo. A igualdade de puntuación, terán preferencia os de menor nivel de ingresos e menor número de fillos/as; se persistise igualdade será preferente aquél/a que presentara a instancia con maior antelación (número inferior no rexistro de entrada do Concello-Concelleria Servizos Sociais). No previsto na presente Ordenanza estarase ao disposto pola Lei 13/2008 de 13 de decembro de Servizos Sociais de Galicia; Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común; Lei 7/1885, de 2 de abril, Reguladora das Bases de Réxime Local; e demáis normas de xeral aplicación. A presente Ordenanza, por regular un recurso non tributario, entrará en vigor unha vez publicada o texto íntegro no BOP da Coruña e transcorrido o prazo previsto no artigo 65.2 da Lei 7/1985, reguladora de bases de réxime local. Factores/circunstancias aos efectos sinalados no Artigo 8º. Mobilidade/puntos: 1.- Camiña con normalidade 0 2.- Camiña con algunha dificultade ou con axuda de bastón 1 3.- Camiña con axuda de muletas, andador, algunhas veces usa cadeira de rodas, 2 4.- Usa sempre cadeira de rodas ou require axuda de terceira persoa 3.5.- Encamado/a 5 Vestimenta: 1.- Vistese correctamente sen axuda 0 2.- Vistese sen axuda, incorrectamente 1 3.- Precisa algunha axuda 2 4.- Necesariamente necesita axuda 3 Aseo: 1.- Asease sen axuda 0 2.-Asease só pero incorrectamente 1 3.-Precisa axuda para asearse 2 4.- Incapaz de asearse sen axuda 3 Alimentación: 1.- Aliméntase correctamente sen axuda 0 2.- Aliméntase con axuda mínima 1 3.- Precisa axuda con frecuencia 2 4.- É incapaz de alimentarse, precisando axuda 3 Necesidades primarias( alimentarse, vestirse, aseo persoal, medicarse e administrar/manexar diñeiro): 1.- É totalmente dependente 6 2.- Necesita axuda case a diario 5 3.- Necesita unha axuda mínima 1 Realización de tarefas domésticas que non poden ser cubertas polas súas limitacións psiquicas ou funcionais ( preparar comida, limpeza do fogar, face-la compra, lavar e pasa-lo ferro…): 1.- É totalmente dependente 4 2.- Necesita axuda case a diario 2 3.- Necesita unha axuda mínima 1 Desenvolvemento de actividades que posibiliten a comunicación e relación social: 1.-É totalmente dependente 3 2.- Necesita axuda case a diario 2 3.- Necesita axuda mínima 1 Apoi que recibe: 1.- Ningún ( porque non ten ningún familiar con obriga segundo o Código Civil ) 16 2.- Apoio insuficiente, externo ó ámbito familiar 14 3.- Apoio insuficiente, do ámbito familiar alleo á unidade de convivencia 8 4.- Apoio insuficiente na unidade de convivencia 6 5.- Ten familiares con obriga de prestar axuda segundo o Código Civil 0 SERVIZO DE AXUDA A DOMICILIO SOLICITUDE DNI: NOME: PRIMEIRO APELIDO: SEGUNDO APELIDO: RUA: C. P.: TELÉFONO: Debido á concurrencia no interesado/a das seguintes circunstancias ( marque os puntos que corresponda): · Problemas físicos · Problemas psíquicos · Socio-familiares Consistentes en: SOLICITO: a prestación do servizo de axuda a domicilio, polo cal aporto os seguintes documentos: · Fotocopia DNI · Fotocopia cartilla sanitaria · Declaración responsable sobre membros da unidade familiar/convivencia · Justificantes de ingresos do/a beneficiario/a e membros da unidade de convivencia · Informes médicos cumplimentados polo/a facultativo/a correspondente Boiro, a de de Asdo. ILMO. SR. ALCALDE-PRESIDENTE DO CONCELLO DE BOIRO ACORDO DE SERVIZO Reunidos en………………………o día………. ……………. Dunha parte don/a………………………………………………………. con DNI……………………. E doutra…………………………………………en calidade de técnico responsable do servizo de axuda no fogar de………………………………. ACORDAN 1.- Que o Concello de Boiro/ a entidade prestadora do servizo de axuda no fogar…………………………, prestará o servizo de axuda no fogar (SAF), á persoa arriba citada, dende o día…………do…………. de 200… 2. Que a prestación do servizo de axuda no fogar se realizará por un prazo de……………………………, con posibilidade de prórroga segundo valoración técnica do Departamento de Servizos Sociais/da entidade prestadora acreditada.3. Que o SAF se levará a cabo os días da semana………………………………en horario de……………………….; por un total de ………horas semanais.4.-Que atendendo á Orde do 22 de xaneiro de 2009, que regula o servizo de axuda no fogar, a Ordenanza fiscal municipal que regula as taxas do SAF e á aplicación do baremo que corresponde, a persoa usuaria comprométese a achegar………………euros mensuais como contribución ao custo do servizo.5.-Que a persoa usuaria acepta domiciliar o aboamento da taxa do SAF establecido no punto 4º, na entidade bancaria da súa elección, no número de conta autorizada para tal efecto.6.-Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes: a) Atencións de carácter persoal b) Atencións de carácter de apoio psicosocial c) Atencións de carácter doméstico d) Atencións de carácter socioeducativo e) Atencións de carácter técnico e complementario 7.- Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes:……………………………………………………………………………………………………………………………………………… 8.- Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas:……………………………………………………………………………………………………………………………………………………………………………………………………………………………………………………………………………. 9. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servizo se prestará atendendo ás condicións reguladas na Orde do 22 de xaneiro de 2009, que regula o servizo de axuda no fogar, e na Ordenanza municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción. Ambas partes dan a súa conformidade a este acordo de prestación do SAF e asínao. Boiro,……………de………………………. de 200 A persoa usuaria - O/a técnico responsable Boiro, 11 de setembro de 2009 Xosé Deira Triñanes Alcalde-Presidente